# Kup Község Roma Nemzetiségi

# Önkormányzat Képviselő-testülete

**8595 Kup Fő utca 76.**

Szám: Pk 74-7/2020.

## **J E G Y Z Ő K Ö N Y V**

### **Készült:** Kup Község Roma Nemzetiségi Önkormányzat Képviselő-testületének 2020. szeptember

### 14-én 15.00 órától tartott üléséről.

**Ülés helye:** Polgármesteri Hivatal

8595 Kup Fő utca 76.

**Jelen vannak**: Sárközi Tibor elnök

Nagyné Sárközi Szandra elnökhelyettes

Nagy István Zoltán képviselő

(Jelenléti ív jkv. 1. melléklete)

Tanácskozási joggal volt jelen: Kissné Szántó Mária jegyző

**Sárközi Tibor elnök** köszöntötte a jelenlevőket, megállapította, hogy a testület határozatképes, mivel 3 nemzetiségi képviselő közül 3 fő jelen van, az ülést megnyitotta.

**A következő napirend megtárgyalását javasolta a meghívóban foglaltak szerint:**

(Meghívó a jkv. 2. melléklete)

1. Kirándulás szervezése

A testület a javasolt napirenddel vita nélkül egyetértett, más napirendre javaslat nem volt.

## **NAPIREND TÁRGYALÁSA**

**1./ Kirándulás szervezése**

**Előadó: Sárközi Tibor elnök**

**Sárközi Tibor elnök** szóbeli előterjesztésben javasolta, hogy hagyományaiknak megfelelően 2020. szeptember 20-án szervezzenek kirándulást a közösséghez tartozó családok részére. Programként a Győri állatkert látogatását javasolta, útközben pedig megnéznék Szanyban a szanyi cigányzenészek emlékére felállított emlékoszlopot. Az önkormányzat vállalja a bérelt autóbusz költségét, az állatkerti belépőket és szendvicsek, üdítők vásárlását.

A képviselők a javaslattal egyetértettek.

A képviselő-testület 3 igen szavazattal – ellenszavazat és tartózkodás nélkül – a következő határozatot hozta:

**17/2020. (IX.14. ) KRNÖ határozat**

Kup Község Roma Nemzetiségi Önkormányzat Képviselő-testülete a közösséghez tartozó családok részére 2020. szeptember 20-án kirándulást szervez. Program: Szanyban a „Szanyi cigányzenészek” emlékére felállított emlékoszlop megtekintése, majd látogatás a győri állatkertbe. Az önkormányzat biztosítja az autóbusz költséget, állatkerti belépőket és résztvevők étkezését.

A képviselő-testület felkéri az elnököt az autóbusz megrendelésére, élelem, üdítők beszerzésére.

**Határidő:** azonnal

**Felelős:** elnök

Más tárgy, bejelentés nem volt, az elnök az ülést 15.30 órakor bezárta.

k.m.f.

Sárközi Tibor Nagy István Zoltán

elnök jegyzőkönyv hitelesítő